钦定古今图书集成/明伦汇编/官常典/第742卷 > 何兰
## 钦定古今图书集成/明伦汇编/官常典/第742卷 > 何兰

按《广州府志》：“兰字斯馨，嘉靖间袭职。从征会宁巨寇，
攻八角台砦，生擒贼首廖四福，邀钦赏，推本所千户。
隆庆三年，倭寇突至，兰汛守南城，刁斗戒严。四年春
正月六日，贼由西城袭入，兰率家丁御之城下，挥戈
鹘战，斩杀相当。倭围兰数重，血战重创倒地。贼弃兰，
四散抢掠，家丁何二骚负归，夜半身死。以子幼未及”
请恤，邑人惜之。